S-295/2006

Mál þetta, sem þingfest var 22. maí sl. og dómtekið samdægurs, er höfðað með tveimur ákærum lögreglustjórans á Selfossi, á hendur E-kk-þgf B-kk-þgf I-kk-þgf, kt. 000000-0000, Fífuseli 14, Reykjavík, til dvalar að Litla-Hrauni, Eyrarbakka og með tveimur ákærum lögreglustjórans á Selfossi, á hendur E-kk-þgf B-kk-þgf I-kk-þgf og M-kvk-þgf B-kvk-þgf V-kvk-þgf, kt. 000000-0000, Fífuseli 14, Reykjavík. Málin voru sameinuð við þingfestingu.

Málið er í fyrsta lagi höfðað gegn ákærða E-kk-þgf með ákæru dagsettri 3. maí 2006 ,,fyrir brot á reglugerð um mannflutninga í loftförum og lögum um loftferðir með því að hafa að kvöldi þriðjudagsins 20. september 2005 sem farþegi í flugi Flugleiða F213 á leiðinni frá Kaupmannahöfn til Keflavíkur reykt sígarettu inná salerni flugvélarinnar.

Ákæruvaldið segir þessa háttsemi ákærða varða við 4. gr. reglugerðar um mannflutninga í loftförum nr. 53/1976, sbr. 2. gr. reglugerðar um breytingu á reglugerð um mannflutninga í loftförum nr. 492/2002, sbr. 1. mgr. 141. gr. laga um loftferðir nr. 60/1998, og krefst þess að ákærði verði dæmdur til refsingar.

Málið er í öðru lagi höfðað gegn ákærða E-kk-þgf með ákæru dagsettri 3. maí 2006 ,,fyrir fíkniefnabrot, með því að hafa síðdegis föstudaginn 18. nóvember 2005, haft í vörslu sinni 0,64 gr. af kannabisefni í klefa númer 29 í fangelsinu að Litla- Hrauni, Eyrarbakka, en fangaverðir fundu fíkniefnin á borði í klefanum við leit í honum umrætt sinn

Ákæruvaldið segir þessa háttsemi ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum, og krefst þess að ákærði verði dæmdur til refsingar og til að sæta upptöku á framangreindum fíkniefnum.

Málið er í þriðja lagi höfðað gegn ákærðu E-kk-þgf og M-kvk-þgf með ákæru dagsettri 3. maí 2006

I.

,,gegn ákærðu M-kvk-þgf fyrir fíkniefnabrot og brot á lögum um fullnustu refsinga með því að hafa, síðdegis miðvikudaginn 20. desember 2005 haft í vörslum sínum 4,84 gr. af amfetamíni, sprautu og nál, vafið saman í sellófanvafning sem ákærða kom fyrir í leggöngum sínum og flutti inní fangelsið á Litla-Hrauni sem heimsóknargestur og afhenti E-kk-þgf B-kk-þgf I-kk-þgf kt. 000000-0000 í klefa nr. 5 í heimsóknarálmu fangelsisins.

Ákæruvaldið segir þessa háttsemi ákærðu varða við 81. gr. laga um fullnustu refsinga nr. 49/2005 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

,,gegn ákærða E-kk-þgf fyrir fíkniefnabrot

I.

með því að hafa haft í vörslum sínum síðdegis miðvikudaginn 20. desember 2005 4,84 gr. af amfetamíni, sem ákærða M-kvk-nf afhenti ákærða E-kk-þgf B-kk-þgf í klefa 5 í heimsóknarálmu fangelsisins á Litla Hrauni, efnin voru vafin í sellófanvafning sem ákærði E-kk-nf kom fyrir í endaþarmi sínum, en afhenti síðar lögreglu og fangavörðum.

II.

með því að hafa haft í vörslum sínum miðvikudaginn 20. desember 2005 u.þ.b. 10 til 12 grömm af amfetamíni, í sellófanvafningi sem ákærði fékk afhenta frá ónafngreindum fanga fyrr um daginn en gleypti síðan áður en að heimsókn ákærðu M-kvk-ef kom, í þeim tilgangi að fela efnin áður en hann gæti neytt þeirra. Leiddi þetta til þess að ofangreind fíkniefni gengu ekki niður af ákærða og þurfti ákærði að dvelja á sjúkrahúsi um 8 daga skeið undir eftirliti lækna meðan efnin seitluðu útí líkama hans.

Ákæruvaldið segir þessa háttsemi ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Ákæruvaldið krefst þess að ákærðu verði dæmd til refsingar og til að sæta upptöku á framangreindum fíkniefnum.

Málið er í fjórða lagi höfðað gegn ákærðu E-kk-þgf og M-kvk-þgf með ákæru dagsettri 3. maí 2006

I.

,,gegn ákærða E-kk-þgf fyrir þjófnað með því að hafa, aðfaranótt föstudagsins 15. júlí 2005, brotist inn í húsnæði Árvirkjans hf. að Eyravegi 32, Selfossi með því að taka gluggaramma úr bílskúrshurð á húsnæðinu, fara þar inn og hafa á brott með sér 15 LCD sjónvarp að verðmæti kr. 89.900,- útdráttarbraut fyrir AEG ofn að verðmæti kr. 16.800,- og rafmagnsefni og stýriliði að verðmæti kr. 39.800,-

II.

gegn ákærðu M-kvk-þgf fyrir eftirtalda þjófnaði

I.

með því að hafa, fimmtudaginn 14. júlí 2005, stolið úr verslun Nóatúns á Selfossi þremur þráðlausum símtækjum ásamt móðurstöð, að verðmæti kr. 10.900,-

II.

með því að hafa, sama dag stolið úr óþekktri dökkri jeppabifreið á Selfossi, tveimur símum og talstöðvartæki.

Ákæruvaldið segir þessa háttsemi ákærðu varða við 1. mgr. 244. gr. almennra hegningarlaga nr. 19/1940, og krefst þess að ákærðu verði dæmd til refsingar.

Ákærðu komu fyrir dóm við þingfestingu málsins og játuðu ákærurnar réttar. Með málið var farið samkvæmt ákvæðum 125. gr. laga nr. 19/1991 um meðferð opinberra mála.

Svo sem að framan greinir er ákærða E-kk-þgf gefið að sök brot gegn 4. gr. reglugerðar um mannflutninga í loftförum nr. 53/1976, sbr. 2. gr. reglugerðar um breytingu á þeirri reglugerð nr. 492/2002, vísað er til refsiákvæðis 1. mgr. 141. gr. loftferðalaga nr. 60/1998. Fyrir liggur í málinu að ákærði reykti sígarettu inni á salerni flugvélar umrætt sinn. Loftferðalög hafa ekki að geyma lýsingu á þeirri háttsemi sem ákærða er gefin að sök. Lýsing á háttsemi ákærða er aftur á móti í 1. mgr. 13. gr. tóbaksvarnarlaga nr. 6/2002. Samkvæmt 20. gr. tóbaksvarnarlaga er forsenda þess að beitt verði refsingu fyrir brot á því ákvæði að stjórnandi farartækisins eða fulltrúi hans hafi veitt ákærða áminningu, sem hann hafi ekki sinnt. Ekkert liggur fyrir í máli þessu um að ákærða hafi verið veitt slík áminning og verður ákærða því ekki gerð refsing á grundvelli tóbaksvarnarlaga.

Reglugerð nr. 53/1976 um mannflutninga í loftförum var sett með stoð í 186. og 188. gr. eldri loftferðalaga nr. 34/1964, en breytingareglugerð nr. 492/2002 m.a. með heimild í 145. gr. núgildandi loftferðalaga nr. 60/1998. Í því ákvæði segir aðeins að ráðherra sé rétt að setja reglugerðir til framkvæmda og skýringa á lögunum. Refsingu verður því aðeins beitt að heimild sé til þess í settum lögum, sbr. 2. gr. almennra hegningarlaga nr. 19/1940 og 1. mgr. 69. gr. stjórnarskrárinnar, sbr. 7. gr. laga nr. 97/1995. Svo sem fyrr greinir skortir á að háttsemi ákærða sé lýst í lögum og verður hann því sýknaður af ákæru fyrir brot gegn 4. gr. reglugerðar um mannflutninga í loftförum, sbr. 2. gr. reglugerðar nr. 492/2002.

Verður þá vikið að öðrum brotum sem ákærðu eru gefin að sök. Þjófnaðarbrot ákærðu beggja eru réttilega færð til refsiákvæða í ákæru, svo og brot ákærðu M-kvk-ef gegn lögum um fullnustu refsinga nr. 49/2005. Fíkniefnabrot ákærðu varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Um málavexti hvað brot þessi varðar vísast til ákæruskjala. Sannað er að ákærðu frömdu þau brot sem greinir hér að framan. Ákærðu hafa með háttsemi sinni unnið sér til refsingar.

Ákærði E-kk-nf á langan sakaferil að baki. Frá árinu 1990 hefur ákærði hlotið 27 refsidóma og gengist undir 4 sáttir, einkum fyrir umferðarlagabrot, fíkniefnabrot, auðgunarbrot, skjalafals og líkamsárásir. Ákærði hefur þrívegis verið dæmdur fyrir rán, eða árin 1991 og 1992 og 29. október 2004. Síðustu dómar sem ákærði hefur hlotið eru 2 mánaða fangelsi 5. desember 2001 fyrir umferðarlagabrot, 9 mánaða fangelsi 26. febrúar 2002 fyrir brot gegn fíkniefnalöggjöf, almennum hegningarlögum og umferðarlagabrot, 3 mánaða fangelsi 22. maí 2002 fyrir fjársvik og umferðarlagabrot, 2 mánaða fangelsi 13. desember 2002 fyrir þjófnað, 5 mánaða fangelsi 25. febrúar 2004 fyrir þjófnað, nytjastuld og umferðarlagabrot, 30 daga fangelsi 16. júní 2004 fyrir umferðarlagabrot og 2 ára fangelsi fyrir rán, brot gegn fíkniefnalöggjöf, ölvunarakstur og umferðarlagabrot samkvæmt dómi upp kveðnum 29. október 2004. Þeim dómi var skotið til Hæstaréttar Íslands og með dómi upp kveðnum 17. mars 2005 var ákærða gert að sæta fangelsi í 2 ár og 6 mánuði. Þá var ákærði sakfelldur fyrir brot gegn 1. mgr. 217. gr. almennra hegningarlaga 3. desember 2004, en ekki gerð sérstök refsing þar sem um hegningarauka var að ræða.

Að auki hefur ákærði E-kk-nf, eftir að hann framdi brot þau sem hann er sakfelldur fyrir í máli þessu, sætt refsingum sem hér segir: 24. febrúar sl. var hann dæmdur í 2 mánaða fangelsi fyrir fíkniefnabrot, umferðarlagabrot og gripdeild. Þá var hann dæmdur í 6 mánaða fangelsi 27. desember 2005 fyrir umferðarlagabrot. Eftir að ákærði E-kk-nf framdi þjófnaðarbrot það sem hann er nú sakfelldur fyrir gekkst hann undir sektargerð hjá lögreglustjóra þar sem honum var gert að greiða 97.500 krónur í sekt vegna umferðarlagabrots og fíkniefnabrots. Ber því að ákvarða refsingu ákærða í máli þessu með hliðsjón af 78. gr. almennra hegningarlaga nr. 19/1940 og dæma ákærða hegningarauka sem samsvari þeirri þyngingu refsingar sem kynni að hafa orðið ef dæmt hefði verið um öll brotin í einu lagi. Þar sem um mörg brot ákærða er að ræða verður refsing einnig ákveðin með hliðsjón af 77. gr. almennra hegningarlaga. Ákærði hefur játað brot sín skýlaust. Við ákörðun refsingar er litið til sakarferils ákærða, sem margsinnis hefur gerst sekur um auðgunarbrot. Með hliðsjón af framangreindu er refsing ákærða, E-kk-ef B-kk-ef I-kk-ef, ákveðin fangelsi í tvo mánuði.

Ákærða M-kvk-nf hefur ekki áður sætt refsingu svo vitað sé. Ákærða játaði brot sín hreinskilnislega. Horfa ber til ákvæðis 77. gr. almennra hegningarlaga við ákvörðun refsingar. Telst refsing ákærðu hæfilega ákveðin fangelsi í einn mánuð, en fullnustu refsingarinnar skal frestað og falla niður að liðnum tveimur árum frá birtingu dóms þessa, haldi ákærða almennt skilorð 57. gr. almennra hegningarlaga. Þá skal ákærða greiða 65.000 krónur í sekt til ríkissjóðs innan fjögurra vikna frá birtingu dómsins en sæta ella fangelsi í sex daga.

Þá ber, með vísan til 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001, að gera haldlögð fíkniefni upptæk.

Með vísan til 165. gr. laga nr. 19/1991 um meðferð opinberra mála ber að dæma ákærðu til að greiða óskipt allan sakarkostnað, þar með talda þóknun skipaðs verjanda síns, K-kk-ef S-kk-ef hrl., 99.600 krónur að meðtöldum virðisaukaskatti, og 7.500 krónur vegna ferðakostnaðar.

Á-kvk-nf S-kvk-nf, settur héraðsdómari, kveður upp dóm þennan.

D ó m s o r ð :

Ákærði, E-kk-nf B-kk-nf I-kk-nf, sæti fangelsi í tvo mánuði.

Ákærða, M-kvk-nf B-kvk-nf V-kvk-nf, sæti fangelsi í einn mánuð, en fullnustu refsingarinnar skal frestað og falla niður að liðnum tveimur árum frá birtingu dóms þessa, haldi ákærða almennt skilorð 57. gr. almennra hegningarlaga.

Ákærða, M-kvk-nf B-kvk-nf V-kvk-nf, greiði 65.000 krónur í sekt til ríkissjóðs innan fjögurra vikna frá birtingu dómsins en sæti ella fangelsi í sex daga.

Upptæk eru gerð 0,64 gr. af kannabisefni og 4,84 gr. af amfetamíni.

Ákærðu greiði in solidum allan sakarkostnað, þar með talin málsvarnarlaun til verjanda síns, K-kk-ef S-kk-ef hrl., 99.600 krónur að meðtöldum virðisaukaskatti, og 7.500 krónur vegna ferðakostnaðar.

Á-kvk-nf S-kvk-nf.